CELEX: 22007D0835
Language: da
Date: 2007-11-29 00:00:00
Title: 2007/835/EF: Afgørelse nr. 3/2007 truffet af Associeringsrådet EU-Algeriet den 29. november 2007 om nedsættelse af underudvalg under associeringsudvalget og en arbejdsgruppe for sociale anliggender

15.12.2007   
            
            
               DA
            
            
               Den Europæiske Unions Tidende
            
            
               L 330/31
            
         
      AFGØRELSE Nr. 3/2007 TRUFFET AF ASSOCIERINGSRÅDET EU-ALGERIET
   
   den 29. november 2007
   om nedsættelse af underudvalg under associeringsudvalget og en arbejdsgruppe for sociale anliggender
   (2007/835/EF)
   ASSOCIERINGSRÅDET EU-ALGERIET HAR —
   under henvisning til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side (1), og
   ud fra følgende betragtninger:
   
               (1)
            
            
               Senest den 31. august 2017 skal der være etableret et frihandelsområde mellem Den Europæiske Union og Den Demokratiske Folkerepublik Algeriet.
            
         
               (2)
            
            
               Den Europæiske Unions forbindelser med de sydlige Middelhavslande bliver stadig mere komplekse som følge af gennemførelsen af Euro-Middelhavsaftalerne og udvidelsen af Euro-Middelhavspartnerskabet.
            
         
               (3)
            
            
               Under associeringsudvalgene for de øvrige associerede lande er der nedsat underudvalg til at følge gennemførelsen af prioriteterne for partnerskabet og den indbyrdes tilnærmelse af lovgivningen.
            
         
               (4)
            
            
               Miljøet bør integreres i sektorpolitikkerne med henblik på en bæredygtig udvikling.
            
         
               (5)
            
            
               Ifølge aftalens artikel 98 kan der nedsættes arbejdsgrupper eller organer, der er nødvendige til aftalens gennemførelse, og ifølge aftalens artikel 76 skal der nedsættes en arbejdsgruppe til at evaluere gennemførelsen af bestemmelserne vedrørende sociale anliggender —
            
         TRUFFET FØLGENDE AFGØRELSE:
   Eneste artikel
   Der nedsættes en arbejdsgruppe og underudvalg under Associeringsudvalget EU-Algeriet som anført i bilag I, og deres i bilag II indeholdte respektive forretningsordener vedtages.
   Arbejdsgruppen og underudvalgene arbejder under associeringsudvalget og aflægger rapport til dette efter hvert af deres møder. Arbejdsgruppen vedrørende sociale anliggender og underudvalgene har ingen beslutningsbeføjelser.
   Associeringsudvalget træffer enhver anden nødvendig foranstaltning for at sikre, at arbejdsgruppen og underudvalgene fungerer hensigtsmæssigt, og underretter associeringsrådet herom.
   Associeringsrådet kan beslutte at nedsætte andre underudvalg eller arbejdsgrupper og at opløse eksisterende underudvalg eller arbejdsgrupper.
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 29. november 2007.
      
         
            På associeringsrådets vegne
         
         M. MEDELCI
         
         
            Formand
         
      
   
   
      (1)  EUT L 265 af 10.10.2005, s. 2.
   
      BILAG I
      ASSOCIERINGSAFTALEN MELLEM EU OG ALGERIET
      Arbejdsgruppe for sociale anliggender og underudvalg under associeringsudvalget
      
                  1)
               
               
                  Arbejdsgruppe for sociale anliggender
               
            
                  2)
               
               
                  Underudvalg for industri, handel og tjenesteydelser
               
            
                  3)
               
               
                  Underudvalg for transport, miljø og energi
               
            
                  4)
               
               
                  Underudvalg for informationssamfundet, forskning, innovation, uddannelse og det audiovisuelle og kulturelle område
               
            
                  5)
               
               
                  Underudvalg for landbrug og fiskeri
               
            
                  6)
               
               
                  Underudvalg for retlige og indre anliggender
               
            
                  7)
               
               
                  Underudvalg for toldsamarbejde.
               
            Spørgsmål vedrørende de demokratiske principper og menneskerettighederne drøftes i øjeblikket under den politiske dialog, der føres som led i associeringsaftalen. De vil dog til sin tid blive behandlet i en specifik instans i form af et ad hoc-underudvalg, så snart dialogen er tilstrækkeligt udviklet.
   
   
      BILAG II
      FORRETNINGSORDEN
      Arbejdsgruppe EU-Algeriet for sociale anliggender
      1.   Sammensætning og formandskab
      Arbejdsgruppen består af repræsentanter for Det Europæiske Fællesskab og dets medlemsstater og repræsentanter for Den Demokratiske Folkerepublik Algeriets regering. Formandskabet varetages af de to parter på skift.
      2.   Rolle
      Arbejdsgruppen arbejder under associeringsudvalgets myndighed og aflægger rapport til dette efter hvert møde. Arbejdsgruppen har ikke beslutningsbeføjelser, men kan forelægge associeringsudvalget forslag.
      3.   Formål
      Arbejdsgruppen drøfter gennemførelsen af associeringsaftalen på nedennævnte områder. Det vurderer navnlig fremskridtene med hensyn til tilnærmelse, gennemførelse og håndhævelse af lovgivningen. Samarbejde om offentlige forvaltningsanliggender drøftes, hvis dette er relevant. Den undersøger alle problemer, der kan opstå i de følgende sektorer, og stiller forslag til eventuelle foranstaltninger:
      
                  a)
               
               
                  respekt for princippet om ikke-forskelsbehandling begrundet i nationalitet mellem arbejdstagere af algerisk nationalitet og arbejdstagere med statsborgerskab i hver af medlemsstaterne hvad angår arbejds-, aflønnings- og afskedigelsesvilkår
               
            
                  b)
               
               
                  anvendelse af bestemmelserne vedrørende social sikring, jf. artikel 68 til 71 i aftalen
               
            
                  c)
               
               
                  dialog på det sociale område, jf. artikel 72 i aftalen, også om vilkårene for integration af algeriske statsborgere, som opholder sig lovligt på EU’s område samt beskyttelse af disse mod diskrimination og islamofobi
               
            
                  d)
               
               
                  samarbejde om sociale anliggender, jf. artikel 74 i aftalen, navnlig om forbedring af levevilkårene, socialsikringssystemet og sundhedssektoren, jobskabelse og fremme af kvinders rolle i den økonomiske og sociale udvikling.
               
            Denne liste er ikke udtømmende, og associeringsudvalget kan tilføje andre emner, herunder horisontale emner som f.eks. statistik.
      Arbejdsgruppen kan drøfte spørgsmål vedrørende et eller flere af eller samtlige ovennævnte områder.
      4.   Sekretariatet
      En tjenestemand fra Kommissionen for De Europæiske Fællesskaber og en regeringsembedsmand fra Den Demokratiske Folkerepublik Algeriet fungerer i fællesskab som faste sekretærer for arbejdsgruppen.
      Alle henvendelser vedrørende arbejdsgruppen sendes til sekretærerne for arbejdsgruppen.
      5.   Møder
      Arbejdsgruppen træder sammen, når omstændighederne kræver det. Der kan indkaldes til et møde, når en af parterne fremsætter anmodning herom via den ansvarlige sekretær, der videregiver anmodningen til den anden part. Den anden parts sekretær svarer inden for en frist på 15 arbejdsdage efter modtagelsen af anmodningen om møde i arbejdsgruppen.
      I særligt hastende tilfælde kan arbejdsgruppen indkaldes med kortere frist, hvis de to parter er enige herom. Alle anmodninger om indkaldelse til møder skal fremsættes skriftligt.
      Hvert møde i arbejdsgruppen holdes på et tidspunkt og et sted, der aftales mellem parterne.
      Møder indkaldes for hver parts vedkommende af den ansvarlige sekretær efter aftale med formanden. Før hvert møde underrettes formanden om den planlagte sammensætning af parternes delegationer.
      Hvis de to parter er enige herom, kan arbejdsgruppen indbyde eksperter til sine møder med henblik på at fremlægge specifikke oplysninger.
      En repræsentant for det algeriske udenrigsministerium deltager i hvert møde for at sikre en passende koordinering og sammenkobling med både igangværende og fremtidige projekter og programmer, der finansieres af EU, og ligeledes for at sikre, at de prioriteter, der udstikkes på mødet, får den nødvendige støtte.
      6.   Dagsorden for møderne
      Anmodninger om optagelse af punkter på arbejdsgruppens dagsorden fremsendes til sekretærerne for arbejdsgruppen.
      Formanden opstiller en foreløbig dagsorden for hvert møde. Den fremsendes af den ansvarlige sekretær til den anden sekretær senest ti dage før mødet.
      Den foreløbige dagsorden skal indeholde de punkter, som sekretærerne er blevet anmodet om at optage på dagsordenen senest femten dage før mødets begyndelse. Dokumentation skal være begge parter i hænde senest syv dage før mødet. I særlige og/eller hastende tilfælde kan disse frister fremskyndes, hvis parterne er enige herom.
      Dagsordenen vedtages af arbejdsgruppen ved mødets begyndelse.
      7.   Referat
      De to sekretærer udarbejder og godkender efter hvert møde et referat. Arbejdsgruppens sekretærer sender associeringsudvalgets sekretærer og formand en kopi af referatet, inklusive arbejdsgruppens forslag.
      8.   Offentliggørelse
      Medmindre der træffes anden afgørelse, er arbejdsgruppens møder ikke offentlige.
      FORRETNINGSORDEN
      UNDERUDVALG EU-ALGERIET
      Industri, handel og tjenesteydelser
      1.   Sammensætning og formandskab
      Underudvalget består af repræsentanter for Det Europæiske Fællesskab og dets medlemsstater og repræsentanter for Den Demokratiske Folkerepublik Algeriets regering. Formandskabet varetages af de to parter på skift.
      2.   Rolle
      Underudvalget arbejder under associeringsudvalgets myndighed og aflægger rapport til dette efter hvert møde. Underudvalget har ikke beslutningsbeføjelser. Det kan imidlertid fremsætte forslag til associeringsudvalget.
      3.   Arbejdsområde
      Underudvalget drøfter gennemførelsen af associeringsaftalen på nedennævnte områder. Det vurderer navnlig fremskridtene med hensyn til tilnærmelse, gennemførelse og håndhævelse af lovgivningen. Samarbejde om offentlige forvaltningsanliggender drøftes, hvis dette er relevant. Underudvalget undersøger alle problemer, der kan opstå i de følgende sektorer, og stiller forslag til eventuelle foranstaltninger:
      
                  a)
               
               
                  industrisamarbejde som omhandlet i associeringsaftalens artikel 53
               
            
                  b)
               
               
                  handelsspørgsmål, markedsadgang, liberalisering af handelen med industrivarer, landbrugsprodukter, forarbejdede landbrugsprodukter og fiskevarer
               
            
                  c)
               
               
                  tjenesteydelser, herunder finansielle tjenesteydelser og bankydelser, og etableringsret (levering af tjenesteydelser over grænserne, handelsmæssig tilstedeværelse, fysiske personers midlertidige ophold)
               
            
                  d)
               
               
                  turisme og håndværk
               
            
                  e)
               
               
                  investeringsfremme og -beskyttelse
               
            
                  f)
               
               
                  forbrugerbeskyttelse
               
            
                  g)
               
               
                  tekniske forskrifter, måling, akkreditering, standardisering, normalisering, certificering, overensstemmelsesvurdering og markedstilsyn
               
            
                  h)
               
               
                  konkurrencelovgivning og statsstøtte
               
            
                  i)
               
               
                  intellektuel, industriel og kommerciel ejendomsret
               
            
                  j)
               
               
                  offentlige indkøb
               
            
                  k)
               
               
                  forenkling af procedurerne for virksomhederne
               
            
                  l)
               
               
                  uddannelse og fremme af iværksætterånden.
               
            Denne liste er ikke udtømmende, og associeringsudvalget kan tilføje andre emner, herunder horisontale emner som f.eks. statistik.
      Underudvalget kan på et møde behandle spørgsmål vedrørende et eller flere af eller samtlige ovennævnte områder.
      4.   Sekretariatet
      En tjenestemand i Kommissionen for De Europæiske Fællesskaber og en embedsmand fra Den Demokratiske Folkerepublik Algeriets regering fungerer sammen som faste sekretærer for underudvalget.
      Henvendelser vedrørende underudvalget fremsendes til underudvalgets sekretærer.
      5.   Møder
      Underudvalget træder sammen, hver gang omstændighederne kræver det. Der kan indkaldes til et møde, når en af parterne fremsætter anmodning herom via den ansvarlige sekretær, der videregiver anmodningen til den anden part. Efter at have modtaget en anmodning om et møde i underudvalget svarer den anden parts sekretær inden for en frist på 15 arbejdsdage.
      I særligt hastende tilfælde kan underudvalget indkaldes inden for en kortere frist, hvis de to parter er enige herom. Alle anmodninger om indkaldelse til møder skal fremsættes skriftligt.
      Det enkelte møde i underudvalget holdes på et tidspunkt og et sted, som de to parter er enige om.
      Møder indkaldes for hver parts vedkommende af den ansvarlige sekretær efter aftale med formanden. Før hvert møde underrettes formanden om den planlagte sammensætning af parternes delegationer.
      Hvis de to parter er enige herom, kan underudvalget indbyde eksperter til sine møder med henblik på at fremlægge specifikke oplysninger.
      En repræsentant for det algeriske udenrigsministerium deltager i hvert møde for at sikre en passende koordinering og sammenkobling med både igangværende og fremtidige projekter og programmer, der finansieres af EU, og ligeledes for at sikre, at de prioriteter, der udstikkes på mødet, får den nødvendige støtte.
      6.   Dagsorden for møderne
      Alle anmodninger om optagelse af punkter på underudvalgets dagsorden fremsendes til underudvalgets sekretærer.
      Formanden opstiller en foreløbig dagsorden for hvert møde. Den fremsendes af den ansvarlige sekretær til den anden sekretær senest ti dage før mødet.
      Den foreløbige dagsorden skal indeholde de punkter, som sekretærerne er blevet anmodet om at optage på dagsordenen senest 15 dage før mødets begyndelse. Dokumentation skal være begge parter i hænde senest syv dage før mødet. I særlige og/eller hastende tilfælde kan disse frister fremskyndes, hvis parterne er enige herom.
      Dagsordenen vedtages af underudvalget ved mødets begyndelse.
      7.   Referat
      De to sekretærer udarbejder og godkender efter hvert møde et referat. Underudvalgets sekretærer fremsender en kopi af referatet, herunder også underudvalgets forslag, til sekretærerne og formanden for associeringsudvalget.
      8.   Offentliggørelse
      Medmindre andet vedtages, er underudvalgets møder ikke offentlige.
      FORRETNINGSORDEN
      UNDERUDVALG EU-ALGERIET
      Transport, miljø og energi
      1.   Sammensætning og formandskab
      Underudvalget består af repræsentanter for Det Europæiske Fællesskab og dets medlemsstater og repræsentanter for Den Demokratiske Folkerepublik Algeriets regering. Formandskabet varetages af de to parter på skift.
      2.   Rolle
      Underudvalget arbejder under associeringsudvalgets myndighed og aflægger rapport til dette efter hvert møde. Underudvalget har ikke beslutningsbeføjelser. Det kan imidlertid fremsætte forslag til associeringsudvalget.
      3.   Arbejdsområde
      Underudvalget drøfter gennemførelsen af associeringsaftalen på nedennævnte områder. Det vurderer navnlig fremskridtene med hensyn til tilnærmelse, gennemførelse og håndhævelse af lovgivningen og integrering af miljøpolitikken på alle associeringsaftalens områder. Samarbejde om offentlige forvaltningsanliggender drøftes, hvis dette er relevant. Underudvalget undersøger alle problemer, der kan opstå i de følgende sektorer, og stiller forslag til eventuelle foranstaltninger:
      
                  a)
               
               
                  transport: herunder modernisering af infrastruktur (særlig sammenkobling af net) og vedligeholdelse heraf, sø- og luftfartssikkerhed, særlig kontrol og forvaltning af havne, jernbaner, lufthavne og vejnet, fremme af intelligente transportsystemer og anvendelse af informationsteknologier inden for alle transportformer, udvikling af vej- og jernbanetransportforbindelser til nabolande, forbedring af det intermodale system og forøgelse af det regionale samarbejde
               
            
                  b)
               
               
                  miljø: herunder miljøbeskyttelseskapaciteten på de prioriterede områder i associeringsaftalen (ørkendannelse, forvaltning af vandressourcerne og affald, forsaltning, kontrol med og forebyggelse af industri-, by- og havforurening, beskyttelse af havmiljøet og biodiversiteten m.v.) og integration af miljøaspektet i de prioriterede sektorer for Euro-Middelhavspartnerskabet med blik på en bæredygtig udvikling. Vand: herunder infrastruktur, modernisering, forvaltning, sikker adgang til vandressourcer og forskning
               
            
                  c)
               
               
                  energi: samarbejde om energi og minedrift, jf. artikel 61 i associeringsaftalen, etablering af en strategisk dialog mellem EU og Algeriet på energiområdet (særlig ved en aftaleprotokol om oprettelse af et strategisk partnerskab), opfølgning af udviklingen af energiinfrastruktur af fælles interesse i samarbejde med de internationale og private finansieringsinstitutioner, det maghrebinske elmarked og integration med EU’s indre marked.
               
            Denne liste er ikke udtømmende, og associeringsudvalget kan tilføje andre emner, herunder horisontale emner som f.eks. statistik.
      Underudvalget kan på et møde behandle spørgsmål vedrørende et eller flere af eller samtlige ovennævnte områder.
      4.   Sekretariatet
      En tjenestemand i Kommissionen for De Europæiske Fællesskaber og en embedsmand fra Den Demokratiske Folkerepublik Algeriets regering fungerer sammen som faste sekretærer for underudvalget.
      Henvendelser vedrørende underudvalget fremsendes til underudvalgets sekretærer.
      5.   Møder
      Underudvalget træder sammen, hver gang omstændighederne kræver det. Der kan indkaldes til et møde, når en af parterne fremsætter anmodning herom via den ansvarlige sekretær, der videregiver anmodningen til den anden part. Efter at have modtaget en anmodning om et møde i underudvalget svarer den anden parts sekretær inden for en frist på 15 arbejdsdage.
      I særligt hastende tilfælde kan underudvalget indkaldes inden for en kortere frist, hvis de to parter er enige herom. Alle anmodninger om indkaldelse til møder skal fremsættes skriftligt.
      Det enkelte møde i underudvalget holdes på et tidspunkt og et sted, som de to parter er enige om.
      Møder indkaldes for hver parts vedkommende af den ansvarlige sekretær efter aftale med formanden. Før hvert møde underrettes formanden om den planlagte sammensætning af parternes delegationer.
      Hvis de to parter er enige herom, kan underudvalget indbyde eksperter til sine møder med henblik på at fremlægge specifikke oplysninger.
      En repræsentant for det algeriske udenrigsministerium deltager i hvert møde for at sikre en passende koordinering og sammenkobling med både igangværende og fremtidige projekter og programmer, der finansieres af EU, og ligeledes for at sikre, at de prioriteter, der udstikkes på mødet, får den nødvendige støtte.
      6.   Dagsorden for møderne
      Alle anmodninger om optagelse af punkter på underudvalgets dagsorden fremsendes til underudvalgets sekretærer.
      Formanden opstiller en foreløbig dagsorden for hvert møde. Den fremsendes af den ansvarlige sekretær til den anden sekretær senest ti dage før mødet.
      Den foreløbige dagsorden skal indeholde de punkter, som sekretærerne er blevet anmodet om at optage på dagsordenen senest 15 dage før mødets begyndelse. Dokumentation skal være begge parter i hænde senest syv dage før mødet. I særlige og/eller hastende tilfælde kan disse frister fremskyndes, hvis parterne er enige herom.
      Dagsordenen vedtages af underudvalget ved mødets begyndelse.
      7.   Referat
      De to sekretærer udarbejder og godkender efter hvert møde et referat. Underudvalgets sekretærer fremsender en kopi af referatet, herunder også underudvalgets forslag, til sekretærerne og formanden for associeringsudvalget.
      8.   Offentliggørelse
      Medmindre andet vedtages, er underudvalgets møder ikke offentlige.
      FORRETNINGSORDEN
      UNDERUDVALG EU-ALGERIET
      Informationssamfundet, forskning, innovation, uddannelse og det audiovisuelle og kulturelle område
      1.   Sammensætning og formandskab
      Underudvalget består af repræsentanter for Det Europæiske Fællesskab og dets medlemsstater og repræsentanter for Den Demokratiske Folkerepublik Algeriets regering. Formandskabet varetages af de to parter på skift.
      2.   Rolle
      Underudvalget arbejder under associeringsudvalget og aflægger rapport til dette efter hvert møde. Underudvalget har ikke beslutningsbeføjelser. Det kan imidlertid fremsætte forslag til associeringsudvalget.
      3.   Arbejdsområde
      Underudvalget drøfter gennemførelsen af associeringsaftalen på nedennævnte områder. Det vurderer navnlig fremskridtene med hensyn til tilnærmelse, gennemførelse og håndhævelse af lovgivningen. Samarbejde om offentlige forvaltningsanliggender drøftes, hvis dette er relevant. Underudvalget undersøger alle problemer, der kan opstå i de følgende sektorer, og stiller forslag til eventuelle foranstaltninger:
      
                  a)
               
               
                  udvikling af den institutionelle kapacitet og forskningskapaciteten inden for videnskab, teknologi og innovation, herunder udnyttelse af industriens og SMV’ers resultater af videnskabelig og teknologisk forskning sammen med opfølgning af aftalen om associering af Algeriet med rammeprogrammet for forskning og teknologisk udvikling, teknologisk innovation, overførsel af nye teknologier og udbredelse af viden, aftalen om videnskabeligt og teknologisk samarbejde med EU
               
            
                  b)
               
               
                  samarbejde inden for elektronisk kommunikations- og informationsteknologi
               
            
                  c)
               
               
                  reformer inden for almen uddannelse, erhvervsuddannelse og ungdomsanliggender, herunder øget adgang for kvinder til uddannelse
               
            
                  d)
               
               
                  samarbejde på det kulturelle og audiovisuelle område
               
            
                  e)
               
               
                  borgernes, forskeres, studerende og algeriske organisationers deltagelse i EF-programmer for forskning og teknologisk udvikling og innovation samt de relevante programmer inden for uddannelse og ungdomsspørgsmål
               
            
                  f)
               
               
                  politik og regler vedrørende elektroniske kommunikationsnet og -tjenester.
               
            Denne liste er ikke udtømmende, og associeringsudvalget kan tilføje andre emner, herunder horisontale emner som f.eks. statistik.
      Underudvalget kan på et møde behandle spørgsmål vedrørende et eller flere af eller samtlige ovennævnte områder.
      4.   Sekretariatet
      En tjenestemand i Kommissionen for De Europæiske Fællesskaber og en embedsmand fra Den Demokratiske Folkerepublik Algeriets regering fungerer sammen som faste sekretærer for underudvalget.
      Henvendelser vedrørende underudvalget fremsendes til underudvalgets sekretærer.
      5.   Møder
      Underudvalget træder sammen, hver gang omstændighederne kræver det. Der kan indkaldes til et møde, når en af parterne fremsætter anmodning herom via den ansvarlige sekretær, der videregiver anmodningen til den anden part. Efter at have modtaget en anmodning om et møde i underudvalget svarer den anden parts sekretær inden for en frist på 15 arbejdsdage.
      I særligt hastende tilfælde kan underudvalget indkaldes inden for en kortere frist, hvis de to parter er enige herom. Alle anmodninger om indkaldelse til møder skal fremsættes skriftligt.
      Det enkelte møde i underudvalget holdes på et tidspunkt og et sted, som de to parter er enige om.
      Møder indkaldes for hver parts vedkommende af den ansvarlige sekretær efter aftale med formanden. Før hvert møde underrettes formanden om den planlagte sammensætning af parternes delegationer.
      Hvis de to parter er enige herom, kan underudvalget indbyde eksperter til sine møder med henblik på at fremlægge specifikke oplysninger.
      En repræsentant for det algeriske udenrigsministerium deltager i hvert møde for at sikre en passende koordinering og sammenkobling med både igangværende og fremtidige projekter og programmer, der finansieres af EU, og ligeledes for at sikre, at de prioriteter, der udstikkes på mødet, får den nødvendige støtte.
      6.   Dagsorden for møderne
      Alle anmodninger om optagelse af punkter på underudvalgets dagsorden fremsendes til underudvalgets sekretærer.
      Formanden opstiller en foreløbig dagsorden for hvert møde. Den fremsendes af den ansvarlige sekretær til den anden sekretær senest ti dage før mødet.
      Den foreløbige dagsorden skal indeholde de punkter, som sekretærerne er blevet anmodet om at optage på dagsordenen senest 15 dage før mødets begyndelse. Dokumentation skal være begge parter i hænde senest syv dage før mødet. I særlige og/eller hastende tilfælde kan disse frister fremskyndes, hvis parterne er enige herom.
      Dagsordenen vedtages af underudvalget ved mødets begyndelse.
      7.   Referat
      De to sekretærer udarbejder og godkender efter hvert møde et referat. Underudvalgets sekretærer fremsender en kopi af referatet, herunder også underudvalgets forslag, til sekretærerne og formanden for associeringsudvalget.
      8.   Offentliggørelse
      Medmindre andet vedtages, er underudvalgets møder ikke offentlige.
      FORRETNINGSORDEN
      UNDERUDVALG EU-ALGERIET
      Landbrug og fiskeri
      1.   Sammensætning og formandskab
      Underudvalget består af repræsentanter for Det Europæiske Fællesskab og dets medlemsstater og repræsentanter for Den Demokratiske Folkerepublik Algeriets regering. Formandskabet varetages af de to parter på skift.
      2.   Rolle
      Underudvalget arbejder under associeringsudvalgets myndighed og aflægger rapport til dette efter hvert møde. Underudvalget har ikke beslutningsbeføjelser. Det kan imidlertid fremsætte forslag til associeringsudvalget.
      3.   Arbejdsområde
      Underudvalget drøfter gennemførelsen af associeringsaftalen på nedennævnte områder. Det vurderer navnlig fremskridtene med hensyn til tilnærmelse, gennemførelse og håndhævelse af lovgivningen. Samarbejde om offentlige forvaltningsanliggender drøftes, hvis dette er relevant. Underudvalget undersøger alle problemer, der kan opstå i de følgende sektorer, og stiller forslag til eventuelle foranstaltninger:
      
                  a)
               
               
                  modernisering og omstrukturering af landbrug, fiskeri og skovbrug
               
            
                  b)
               
               
                  handel med landbrugsprodukter, forarbejdede landbrugsprodukter og fiskevarer (inkl. modernisering af afsætnings-/distributionsleddene)
               
            
                  c)
               
               
                  landbrugssamarbejde og udvikling af landdistrikter
               
            
                  d)
               
               
                  sundheds- og plantesundhedsanliggender, navnlig modernisering af levnedsmiddellovgivningen
               
            
                  e)
               
               
                  bevarelse og rationel forvaltning af naturressourcerne, også fiskeressourcerne og bevarelse af bl.a. havmiljøet
               
            
                  f)
               
               
                  samarbejde inden for rammerne af EU’s hurtige varslingssystem.
               
            Denne liste er ikke udtømmende, og associeringsudvalget kan tilføje andre emner, herunder horisontale emner som f.eks. statistik.
      Underudvalget kan på et møde behandle spørgsmål vedrørende et eller flere af eller samtlige ovennævnte områder.
      4.   Sekretariatet
      En tjenestemand i Kommissionen for De Europæiske Fællesskaber og en embedsmand fra Den Demokratiske Folkerepublik Algeriets regering fungerer sammen som faste sekretærer for underudvalget.
      Henvendelser vedrørende underudvalget fremsendes til underudvalgets sekretærer.
      5.   Møder
      Underudvalget træder sammen, hver gang omstændighederne kræver det. Der kan indkaldes til et møde, når en af parterne fremsætter anmodning herom via den ansvarlige sekretær, der videregiver anmodningen til den anden part. Efter at have modtaget en anmodning om et møde i underudvalget svarer den anden parts sekretær inden for en frist på 15 arbejdsdage.
      I særligt hastende tilfælde kan underudvalget indkaldes inden for en kortere frist, hvis de to parter er enige herom. Alle anmodninger om indkaldelse til møder skal fremsættes skriftligt.
      Det enkelte møde i underudvalget holdes på et tidspunkt og et sted, som de to parter er enige om.
      Møder indkaldes for hver parts vedkommende af den ansvarlige sekretær efter aftale med formanden. Før hvert møde underrettes formanden om den planlagte sammensætning af parternes delegationer.
      Hvis de to parter er enige herom, kan underudvalget indbyde eksperter til sine møder med henblik på at fremlægge specifikke oplysninger.
      En repræsentant for det algeriske udenrigsministerium deltager i hvert møde for at sikre en passende koordinering og sammenkobling med både igangværende og fremtidige projekter og programmer, der finansieres af EU, og ligeledes for at sikre, at de prioriteter, der udstikkes på mødet, får den nødvendige støtte.
      6.   Dagsorden for møderne
      Alle anmodninger om optagelse af punkter på underudvalgets dagsorden fremsendes til underudvalgets sekretærer.
      Formanden opstiller en foreløbig dagsorden for hvert møde. Den fremsendes af den ansvarlige sekretær til den anden sekretær senest ti dage før mødet.
      Den foreløbige dagsorden skal indeholde de punkter, som sekretærerne er blevet anmodet om at optage på dagsordenen senest 15 dage før mødets begyndelse. Dokumentation skal være begge parter i hænde senest syv dage før mødet. I særlige og/eller hastende tilfælde kan disse frister fremskyndes, hvis parterne er enige herom.
      Dagsordenen vedtages af underudvalget ved mødets begyndelse.
      7.   Referat
      De to sekretærer udarbejder og godkender efter hvert møde et referat. Underudvalgets sekretærer fremsender en kopi af referatet, herunder også underudvalgets forslag, til sekretærerne og formanden for associeringsudvalget.
      8.   Offentliggørelse
      Medmindre andet vedtages, er underudvalgets møder ikke offentlige.
      FORRETNINGSORDEN
      UNDERUDVALG EU-ALGERIET
      Retlige og indre anliggender
      1.   Sammensætning og formandskab
      Underudvalget består af repræsentanter for Det Europæiske Fællesskab og dets medlemsstater og repræsentanter for Den Demokratiske Folkerepublik Algeriets regering. Formandskabet varetages af de to parter på skift.
      2.   Rolle
      Underudvalget arbejder under associeringsudvalgets myndighed og aflægger rapport til dette efter hvert møde. Underudvalget har ikke beslutningsbeføjelser. Det kan imidlertid fremsætte forslag til associeringsudvalget.
      3.   Arbejdsområde
      Underudvalget drøfter gennemførelsen af associeringsaftalen på nedennævnte områder. Det vurderer navnlig fremskridtene med hensyn til tilnærmelse, gennemførelse og håndhævelse af lovgivningen. Samarbejde om offentlige forvaltningsanliggender drøftes, hvis dette er relevant. Underudvalget undersøger alle problemer, der kan opstå i de følgende sektorer, og stiller forslag til eventuelle foranstaltninger:
      
                  a)
               
               
                  personers bevægelsesfrihed:
                  
                              —
                           
                           
                              anvendelse af artikel 83 i associeringsaftalen om personers bevægelsesfrihed, hvad angår undersøgelse af mulighederne for en lempelse af procedurerne for udstedelse af korttidsvisa for visse personkategorier
                           
                        
                              —
                           
                           
                              samarbejde i medfør af artikel 84 i associeringsaftalen inden for forebyggelse af og kontrol med ulovlig indvandring, tilbagetagelsesaftaler
                           
                        
            
                  b)
               
               
                  rets- og domstolssamarbejde (civil- og strafferetligt) og politisamarbejde
               
            
                  c)
               
               
                  samarbejde om bekæmpelse af organiseret kriminalitet, herunder menneskehandel, terrorisme og hvidvaskning af penge, narkotika og stofmisbrug, racisme, fremmedhad og islamofobi
               
            
                  d)
               
               
                  samarbejde om bekæmpelse af korruption.
               
            Denne liste er ikke udtømmende, og associeringsudvalget kan tilføje andre emner, herunder horisontale emner som f.eks. statistik.
      Underudvalget kan på et møde behandle spørgsmål vedrørende et eller flere af eller samtlige ovennævnte områder.
      4.   Sekretariatet
      En tjenestemand i Kommissionen for De Europæiske Fællesskaber og en embedsmand fra Den Demokratiske Folkerepublik Algeriets regering fungerer sammen som faste sekretærer for underudvalget.
      Henvendelser vedrørende underudvalget fremsendes til underudvalgets sekretærer.
      5.   Møder
      Underudvalget træder sammen, hver gang omstændighederne kræver det. Der kan indkaldes til et møde, når en af parterne fremsætter anmodning herom via den ansvarlige sekretær, der videregiver anmodningen til den anden part. Efter at have modtaget en anmodning om et møde i underudvalget svarer den anden parts sekretær inden for en frist på 15 arbejdsdage.
      I særligt hastende tilfælde kan underudvalget indkaldes inden for en kortere frist, hvis de to parter er enige herom. Alle anmodninger om indkaldelse til møder skal fremsættes skriftligt.
      Det enkelte møde i underudvalget holdes på et tidspunkt og et sted, som de to parter er enige om.
      Møder indkaldes for hver parts vedkommende af den ansvarlige sekretær efter aftale med formanden. Før hvert møde underrettes formanden om den planlagte sammensætning af parternes delegationer.
      Hvis de to parter er enige herom, kan underudvalget indbyde eksperter til sine møder med henblik på at fremlægge specifikke oplysninger.
      En repræsentant for det algeriske udenrigsministerium deltager i hvert møde for at sikre en passende koordinering og sammenkobling med både igangværende og fremtidige projekter og programmer, der finansieres af EU, og ligeledes for at sikre, at de prioriteter, der udstikkes på mødet, får den nødvendige støtte.
      6.   Dagsorden for møderne
      Alle anmodninger om optagelse af punkter på underudvalgets dagsorden fremsendes til underudvalgets sekretærer.
      Formanden opstiller en foreløbig dagsorden for hvert møde. Den fremsendes af den ansvarlige sekretær til den anden sekretær senest ti dage før mødet.
      Den foreløbige dagsorden skal indeholde de punkter, som sekretærerne er blevet anmodet om at optage på dagsordenen senest 15 dage før mødets begyndelse. Dokumentation skal være begge parter i hænde senest syv dage før mødet. I særlige og/eller hastende tilfælde kan disse frister fremskyndes, hvis parterne er enige herom.
      Dagsordenen vedtages af underudvalget ved mødets begyndelse.
      7.   Referat
      De to sekretærer udarbejder og godkender efter hvert møde et referat. Underudvalgets sekretærer fremsender en kopi af referatet, herunder også underudvalgets forslag, til sekretærerne og formanden for associeringsudvalget.
      8.   Offentliggørelse
      Medmindre andet vedtages, er underudvalgets møder ikke offentlige.
      FORRETNINGSORDEN
      UNDERUDVALG EU-ALGERIET
      Toldsamarbejde
      1.   Sammensætning og formandskab
      Underudvalget består af repræsentanter for Det Europæiske Fællesskab og dets medlemsstater og repræsentanter for Den Demokratiske Folkerepublik Algeriets regering. Formandskabet varetages af de to parter på skift.
      2.   Rolle
      Underudvalget arbejder under associeringsudvalgets myndighed og aflægger rapport til dette efter hvert møde. Underudvalget har ikke beslutningsbeføjelser. Det kan imidlertid fremsætte forslag til associeringsudvalget.
      3.   Arbejdsområde
      Underudvalget drøfter gennemførelsen af associeringsaftalen på nedennævnte områder. Det vurderer navnlig fremskridtene med hensyn til tilnærmelse, gennemførelse og håndhævelse af lovgivningen. Samarbejde om offentlige forvaltningsanliggender drøftes, hvis dette er relevant. Underudvalget undersøger alle problemer, der kan opstå i de følgende sektorer, og stiller forslag til eventuelle foranstaltninger:
      
                  a)
               
               
                  oprindelsesregler
               
            
                  b)
               
               
                  generelle toldprocedurer, toldnomenklatur, toldværdiansættelse
               
            
                  c)
               
               
                  toldordninger
               
            
                  d)
               
               
                  toldsamarbejde
               
            Denne liste er ikke udtømmende, og associeringsudvalget kan tilføje andre emner, herunder horisontale emner som f.eks. statistik.
      Underudvalget kan på et møde behandle spørgsmål vedrørende et eller flere af eller samtlige ovennævnte områder.
      4.   Sekretariatet
      En tjenestemand i Kommissionen for De Europæiske Fællesskaber og en embedsmand fra Den Demokratiske Folkerepublik Algeriets regering fungerer sammen som faste sekretærer for underudvalget.
      Henvendelser vedrørende underudvalget fremsendes til underudvalgets sekretærer.
      5.   Møder
      Underudvalget træder sammen, hver gang omstændighederne kræver det. Der kan indkaldes til et møde, når en af parterne fremsætter anmodning herom via den ansvarlige sekretær, der videregiver anmodningen til den anden part. Efter at have modtaget en anmodning om et møde i underudvalget svarer den anden parts sekretær inden for en frist på 15 arbejdsdage.
      I særligt hastende tilfælde kan underudvalget indkaldes inden for en kortere frist, hvis de to parter er enige herom. Alle anmodninger om indkaldelse til møder skal fremsættes skriftligt.
      Det enkelte møde i underudvalget holdes på et tidspunkt og et sted, som de to parter er enige om.
      Møder indkaldes for hver parts vedkommende af den ansvarlige sekretær efter aftale med formanden. Før hvert møde underrettes formanden om den planlagte sammensætning af parternes delegationer.
      Hvis de to parter er enige herom, kan underudvalget indbyde eksperter til sine møder med henblik på at fremlægge specifikke oplysninger.
      En repræsentant for det algeriske udenrigsministerium deltager i hvert møde for at sikre en passende koordinering og sammenkobling med både igangværende og fremtidige projekter og programmer, der finansieres af EU, og ligeledes for at sikre, at de prioriteter, der udstikkes på mødet, får den nødvendige støtte.
      6.   Dagsorden for møderne
      Alle anmodninger om optagelse af punkter på underudvalgets dagsorden fremsendes til underudvalgets sekretærer.
      Formanden opstiller en foreløbig dagsorden for hvert møde. Den fremsendes af den ansvarlige sekretær til den anden sekretær senest ti dage før mødet.
      Den foreløbige dagsorden skal indeholde de punkter, som sekretærerne er blevet anmodet om at optage på dagsordenen senest 15 dage før mødets begyndelse. Dokumentation skal være begge parter i hænde senest syv dage før mødet. I særlige og/eller hastende tilfælde kan disse frister fremskyndes, hvis parterne er enige herom.
      Dagsordenen vedtages af underudvalget ved mødets begyndelse.
      7.   Referat
      De to sekretærer udarbejder og godkender efter hvert møde et referat. Underudvalgets sekretærer fremsender en kopi af referatet, herunder også underudvalgets forslag, til sekretærerne og formanden for associeringsudvalget.
      8.   Offentliggørelse
      Medmindre andet vedtages, er underudvalgets møder ikke offentlige.